AIŠKINAMASIS RAŠTAS

Dėl negyvenamųjų patalpų subnuomos

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau –administracija) 2018 m. spalio 5 d. gavo viešosios įstaigos „Egomuzika“ (toliau – VšĮ) prašymą leisti subnuomoti negyvenamąsias patalpas.

VšĮ su Molėtų kultūros centru 2015 m. rugpjūčio 18 d. pasirašė nuomos sutartį Nr. TSS-72 dėl 307,98 kv. m patalpų, esančių Molėtų r. sav., Molėtų m., Vilniaus g. 45, kuriose 5 metus bus vykdoma laisvalaikio ir pramogų veikla. VšĮ organizuoja įvairius renginius, pramogas. VšĮ neturi teisės teikti maitinimo paslaugų ir pageidauja bendradarbiauti su UAB „Stereopramogos“, kurios pagrindinė veikla – maitinimo ir gėrimų teikimo paslaugos. Pagal nuomos sutartį veiklą nurodytose patalpose gali vykdyti tik VšĮ. Tam, kad UAB „Stereopramogos“ galėtų vykdyti savo veiklą, VšĮ turi turėti savivaldybės sutikimą dėl patalpų subnuomos.

Prie sprendimo pridedama: prašymas subnuomai, nuomos sutartis.

Parengto sprendimo projekto tikslas – sutikti, kad VšĮ „Egomuzika“ subnuomotų UAB „Stereopramogos“ 307,98 kv. m ploto negyvenamąsias patalpas pastate – kino teatre, esančiame Molėtų r. sav., Molėtų m., Vilniaus g. 45.

**2. Šiuo metu esantis teisinis reglamentavimas**

Lietuvos Respublikos civilinio kodekso 6.490 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas;

Savivaldybės ilgalaikio materialiojo turto 2015 m. rugpjūčio 18 d. nuomos sutarties Nr. TSS-72 13 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įstaiga, nuomojanti patalpas, turės galimybė vykdyti planuotą veiklą.

Neigiamų pasekmių - nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra

**6. Vykdytojai, įvykdymo terminai**

Molėtų kultūros centras.